ઠરાવ :ગ્રામ્‍ય વિસ્‍તારમાં વિદ્યાર્થીઓ ખાસ કરીને બાળાઓ ધોરણ-૪ પછી તેમના ગામમાં ધોરણ-૫ અને ઉપરના વર્ગ ન હોવાને કારણે અભ્‍યાસ છોડી દે છે. પરિણામે ૬ થી ૧૪ વર્ષ સુધીના બાળકોને ફરજીયાત અને મફત શિક્ષણ આપાવની બંધારણીય ફરજ વહન કરવામાં રાજ્ય સરકાર મુશ્‍કેલી અનુભવે છે. તેથી પ્રાથમિક શિક્ષણના સાર્વત્રીકરણનું ધ્‍યેય હાંસલ કરવા તથા બંધારણીય ફરજ પરિપૂણ કરવા ધોરણ ૪ સુધીની તમામ શાળાઓને તબક્કાવાર ધોરણ ૭ સુધીની શાળામાં ફેરવવાનો સરકારશ્રીનો આ યોજના ધ્‍વારા ધ્‍યેય છે. તેથી અગિયારમી પંચવર્ષીય યોજનામાં ૪૦૦૦ શાળાઓનું અપગ્રેડેશન કરવાનું લક્ષ્‍ય છે. તે પૈકી સને ૨૦૦૭-૦૮ ના વર્ષમાં કુલ ૮૦૦ શાળાઓનું (બિન આદિજાતિ વિસ્‍તારમાં ૩૦૦ શાળાઓ + આદિજાતિ વિસ્‍તારમાં ૫૦૦ શાળાઓ) અપગ્રેડેશન કરવા માટે ૮૦૦ વિદ્યા સહાયકોની કરવામાં આવેલી ફાળવણી અનુસાર ૮૦૦ વિદ્યા સહાયકોના પગાર પેટે (બાર માસના) સને ૨૦૦૮-૦૯ ના અંદાજપત્રમાં રૂ. ૨૪૦ લાખની જોગવાઇ કરવામાં આવેલ છે.